কেনাকাটার ফাঁকে ফাঁকে আমরা থামেলের রাস্তায়, দোকানে ছবিও তুলছি। অবশ্য দুই আপু ছবি একটু বেশিই তুলছেন। ছবি বেশি তোলার কারণও আছে। রাস্তার পাশে নানান রঙের জিনিস সাজিয়ে বিক্রি করছে দোকানিরা। যেমন হাজারো রকমের শোপিস, পোশাক, পুতুল, মালা, কানের দুল, মুখোশ ইত্যাদি। যদিও এসবের কিছুই আমরা কিনছি না। শুধু দেখছি আর সুযোগ পেলেই ক্লিক করে ছবি তুলছি। সন্ধ্যায় একটি দোকান থেকে আমার, বিপ্লব ভাই ও শামীম ভাইয়ের জন্য আইস বুট, ক্র্যাম্পন, ও আইস এক্স ভাড়া নিয়ে হোটেলে চলে এলাম।